Document ID: 32005D0006

KOMMISSIONENS BESLUTNING
af 27. december 2004
om ordningen for sammenlignende EF-prøver på og -analyser af formerings- og plantemateriale af Fragaria x ananassa Duch. efter Rådets direktiv 92/34/EØF for 2005
(meddelt under nummer K(2004) 5290)
(2005/6/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/34/EØF af 28. april 1992 om afsætning af frugtplanteformeringsmateriale og frugtplanter bestemt til frugtproduktion (1), særlig artikel 20, stk. 4, 5 og 6, og
ud fra følgende betragtninger:
(1)
Direktiv 92/34/EØF indeholder bestemmelser om de nødvendige foranstaltninger, som Kommissionen træffer til gennemførelse af sammenlignende EF-prøver på og -analyser af formerings- og plantemateriale.
(2)
De tekniske ordninger for gennemførelse af prøverne og analyserne er blevet fastlagt i Den Stående Komité for Formeringsmateriale og Planter af Frugtslægter og -arter.
(3)
Med henblik på gennemførelsen af disse prøver og analyser blev der den 21. juni 2004 offentliggjort en indkaldelse af forslag til projekter på EU-institutionernes websted (2).
(4)
Forslagene er blevet vurderet på grundlag af de udvælgelses- og tildelingskriterier, der er fastsat i indkaldelsen af forslag. Der skal træffes beslutning om projekterne, de for gennemførelsen af analyserne og prøverne ansvarlige organer og de støtteberettigede udgifter samt det finansielle EF-bidrag på maksimalt 80 % af de støtteberettigede udgifter.
(5)
Der bør i 2005 gennemføres sammenlignende EF-prøver og -analyser af formerings- og plantemateriale, som er høstet i 2004, ligesom de nærmere enkeltheder vedrørende disse prøver og analyser, de støtteberettigede udgifter samt det maksimale finansielle EF-bidrag hvert år bør fastlægges i en aftale, som underskrives af den anvisningsberettigede fra Kommissionen og af det organ, der er ansvarligt for at gennemføre prøverne.
(6)
Det bør sikres, at det til prøver og analyser anvendte materiale er tilstrækkeligt repræsentativt, i det mindste for visse udvalgte planter.
(7)
Medlemsstaterne bør deltage i de sammenlignende EF-prøver og -analyser, for så vidt som der normalt formeres eller afsættes formerings- og plantemateriale af de pågældende planter på deres område, for at sikre, at de rette konklusioner kan drages heraf.
(8)
De i denne beslutning fastsatte foranstaltninger er i overensstemmelse med udtalelse fra Den Stående Komité for Formeringsmateriale og Planter af Frugtslægter og -arter -
VEDTAGET FØLGENDE BESLUTNING:
Artikel 1
Der gennemføres i 2005 sammenlignende EF-prøver på og -analyser af formerings- og plantemateriale af Fragaria x ananassa Duch.
De støtteberettigede udgifter og det maksimale finansielle EF-bidrag til prøverne og analyserne i 2005 er fastsat i bilaget.
De nærmere enkeltheder vedrørende prøverne og analyserne er anført i bilaget.
Artikel 2
For så vidt som der normalt formeres eller afsættes formerings- og plantemateriale af planter af Fragaria x ananassa Duch. på medlemsstaternes område, tager medlemsstaterne prøver af dette materiale og stiller dem til rådighed for Kommissionen.
Medlemsstaterne samarbejder om de tekniske aspekter såsom prøvetagning og kontrollen i forbindelse med gennemførelsen af analyserne og prøverne.
Artikel 3
Det finansielle EF-bidrag, som højst kan være på 80 % af de støtteberettigede udgifter til en prøve eller analyse, der videreføres på dette grundlag, må ikke overstige det beløb, der er anført i bilaget.
Artikel 4
Denne beslutning er rettet til medlemsstaterne.
Udfærdiget i Bruxelles, den 27. december 2004.

Labels: 7
15
6